Šerif Konjević

**Šerif Konjević** (Sanica, 26. april 1958) je bosanskohercegovački pjevač pop-folk muzike.

## Biografija
Karijera Šerifa Konjevića počinje sredinom 1970-ih godina. Zahvaljujući u to vrijeme jako poznatom harmonikašu i pjevaču Ljubi Kešelju u Sarajevu upoznaje se sa Nazifom Gljivom.

Kao sedamnaestogodišnjak snima svoje prve singlice "Đul Zulejha" i "O suze moje" 1975. godine. Godine 1982. dolazi do saradnje sa srpskim hitmejkerom Novicom Uroševićem na albumu "Bijela vjenčanica". Taj album nadmašuje sve do tada rekordne tiraže (prodat je u tiražu od 825.000 primjeraka). Šerif nakon toga postaje jedno od najpoznatijih imena tadašnje estradne scene.

Njegova saradnja sa Uroševićem se nastavlja i na sljedeća dva albuma "Kunem se u brata svoga" i "Naći ću je po mirisu kose". Ponovo se redaju nezaboravni hitovi i na ova dva albuma koji isto tako dosežu zavidne prodajne tiraže od po 500.000 prodatih primjeraka.

1985. godine Šerif se upoznaje sa Miodragom Ilićem Basom i uz hitove Nazifa Gljive i Basa snima album sa Južnim Vetrom "Potraži me". Međutim, zbog nesuglasica sa Basom, ubrzo (nakon samo jednog albuma koji je izašao na proljeće 1985. godine sa dijamantskim tiražom od 500.000 primjeraka) napušta "Južni Vetar" i iste godine pod palicom Gljive na jesen snima album "Hej kafano ostavljam te" i tako u jednoj godini snima dva albuma rasprodana u tiražima od preko 550.000 primjeraka.

Konjević već u narednoj, 1986. godini snima album "Bez tebe ja zivjet neću" (560.000 prodatih primjeraka). Na ovom albumu se pored Gljive pojavljuju kao autori pjesama Šaban Šaulić ("A onda mi pričajte o njoj") i Haris Džinović ("Pusti me već jednom"). Saradnja sa Gljivom traje sve do početka Rata u BiH.

## Diskografija
* 1975 - O suze moje (Singlica) SUZY RECORDS ans.Aleksandra Ace Krnjevca 
* 1979 - Vrati se i vrati mir srcu mom (Singlica) SARAJEVO DISK ork.Mensura Mrehića
* 1979 - Zagrli me, zagrli me (Singlica) SARAJEVO DISK ork.Omera Pobrića
* 1980 - Najljepši je na svijetu moj rodni kraj (Singlica) SARAJEVO DISK ork.Omera Pobrića
* 1980 - Još samo ove noći (Singlica) PGP-RTB ork.Dragana Aleksandrića
* 1981 - Opet je proljeće jedina moja (Singlica) DISKOS-ALEKSANDROVAC ork.Branimira Đokića
* 1981 - Vrati se pod stari krov (LP) DISKOS-ALEKSANDROVAC ork.Branimira Đokića
* 1982 - Bela venčanica (LP) DISKOS-ALEKSANDROVAC ork.Branimira Đokića
* 1983 - Kunem se u brata svoga (LP) DISKOS-ALEKSANDROVAC ork.Branimira Đokića
* 1984 - Naći ću je po mirisu kose (LP) DISKOS-ALEKSANDROVAC ork.Tomice Miljića
* 1985 - Hej kafano ostavljam te (MC) SARAJEVO DISK ork.Omera Pobrića
* 1985 - Potraži me (LP) DISKOS-ALEKSANDROVAC ans.Južni Vetar
* 1986 - Bez tebe ja zivjet neću (LP) DISKOS-ALEKSANDROVAC ork.Dragana Stojkovića-Bosanca 
* 1987 - Lani je bio mraz (LP) JUGOTON-ZAGREB ork.Dragana Stojkovića-Bosanca
* 1988 - Zbog tebe sam vino pio (LP) JUGOTON-ZAGREB ork.Dragana Stojkovića-Bosanca
* 1989 - No8 (LP) DISKOS-ALEKSANDROVAC ork.Dragana Stojkovića-Bosanca
* 1989 - Nikad u proljeće (LP) JUGOTON-ZAGREB ork.Perice Simonovića
* 1991 - Neko čudno vrijeme (LP) JUGOTON-ZAGREB ork.Perice Simonovića
* 1993 - Teško je živjeti bez tebe (MC) EMBEX production ork.Ante Filipovića
* 1996 - Vjenčanica (MC) IN TAKT records ork.Ante Filipovića
* 1997 - Ti si tu iz navike (MC) IN TAKT records DŽAVID bend
* 1999 - Prah (CD/MC) EURO SOUND DŽAVID bend
* 2001 - Da se opet rodim (CD/MC) IN TAKT records DŽAVID bend
* 2002 - Kasno će biti kasnije (CD/MC) GOLD MUSIC DŽAVID bend
* 2004 - Mogu dalje sam (CD/MC) GOLD MUSIC
* 2006 - Znakovi (CD)
* 2009 - Nek' mi oproste (CD)
* 2011 - Ljubavi... (CD)

## Vanjske veze
*